open-index/open-wikipedia-markdown huggingface dataset:
Sophie Frederikke Louise Charlotte Reventlow

**Sophie Frederikke Louise Charlotte** (født **von Beulwitz**; 1747–1822) var en dansk grevinne og forfatter. 

## Historie
Hun var datter av geheimeråd Christoph Ernst von Beulwitz (1695–1757) og hans hustru Sophie Hedevig von Warnstedt (1707–1768), og vokste opp i Sorø hvor faren var amtmann og forstander for akademiet. Her traff hun sin senere mann, som gikk på akademiet i årene 1764–66. Etter morens død tok hun i 1769 opphold som stiftsdame på Vallø. 

I 1774 giftet hun seg med greve, senere geheimestatsminister Christian Ditlev Frederik Reventlow i Tirsted kirke på Lolland. Selv om ektemannen var en innflytelsesrik politiker var familien tynget av gjeld og hadde svært ved å leve opp til de krav det fulgte med å bo på godset Pederstrup på Lolland om sommeren og i Amaliegade i København om vinteren. 

## Våre blomstrende barn
Paret fikk 12 barn (tre døde som mindreårige) som grevinnen viet det meste av sin tid til. Mens barna vokste opp skrev moren fødslene, sykdommer og amming og av og til også om barnas oppvekst, dels for at hun selv skulle huske det, men også for at barna selv en dag skulle få muligheten for å lese om sin barndom. I 1990 ble grevinnens nedtegnelser utgitt under tittelen *Vore blomstrende børn*.

Hun døde før mannen i 1822 og ble begravet på Horslunde kirkegård på Lolland.

## Referanser


## Eksterne lenker
*
Verdenscupen i hurtigløp på skøyter 2016/17 – 1000 meter kvinner

Den 32. offisielle '''Verdenscupen i hurtigløp på skøyter'''** – 1000 meter kvinner** (engelsk: ISU World Cup Speed Skating 2016/2017 – 1000 meter Ladies) blir arrangert vintersesongen 2016/17.

## Kalender
Kalenderen for 1000 meter kvinner i verdenscupen i hurtigløp på skøyter 2016/17 er som følger:

## Resultater
### Sammendrag

### Sammenlagt

## Funksjonærer
; I Harbin, Kina
* Overdommer var Trevis Boyd, Canada.
** Starter var Oh Yong-seok, Sør-Korea for gruppe A og Song Chen, Kina for gruppe B.
; I Nagano, Japan
* Overdommer var Erik Øsmundset, Norge.
** Starter var Jaegal Sung-yeol, Sør-Korea for gruppe A og Takeshi Mukai, Japan for gruppe B.
; I Astana, Kasakhstan
* Overdommer var Bjørn Pettersen, Norge.
** Starter var Jan Zwier, Nederland for gruppe A og Jevgenij Bojarskij, Russland for gruppe B.
; I Heerenveen, Nederland
* Overdommer var Hanjo Heideman, Nederland.
** Starter var Jyrki Jääskeläinen, Finland både for gruppe A og gruppe B.
;I Berlin, Tyskland, 1.-løp og 2.-løp
* Overdommer var Bjørn Pettersen, Norge.
** Startere var Jannie Smegen, Nederland for gruppe A og Kari Hautamäki, Finland for gruppe B.

## Referanser




## Eksterne lenker
*   – Regler for verdenscup-sesongen 2016/17.
*   på live.isuresults.eu
*   før layoutendring på live.isuresults.eu
*  Results 2016/2017 World Cup Rankings Ladies –  meter –  11.  2017, Final Ranking på www.isu.html.infostradasports.com
*   før layoutendring på www.SpeedSkatingNews.info
*   
*  Classification of the 2016-17 World Cup 1000 meters Women på SpeedSkatingStats.com
*  Speed Skating - Women's World Cup Classification 1000m - 2016/2017 på The-Sports.org
*  Wintersport Charts : World Cup – Speed Skating 2017 på Wintersport-Charts.info
Sambandsetterretning

**Sambandsetterretning** (COMINT) er en underkategori av Signaletterretning og er etterretning produsert fra overvåking av fiendens samband mellom de forskjellige elementer, og hensikten er å få vite hvem det er som sender signaler, hvor de kommer fra, hva funksjonen til sambandet er, om det finnes tekniske særegenheter ved senderen eller mottageren, og om sendingen er kryptert.
Sambandsetterretningen vil prøve å skille ut følgende element for videre analyse:
# Hvem er det som sender meldinga eller snakker i telefonen
# Hvilken organisasjon hører sambandet til, og hvilken rolle har deltakerne i denne organisasjonen
# Etablere tidspunkt for meldingene eller samtalene - begynnelse og slutt - videre å finne eventuelt periodisk system i sendingene.
# Etablere frekvensbruk, transmisjonstype og alle tekniske karakteristikker i sendingene
# Registrere bruk av språk, dialekter, kodeord, trafik-koder og eventuell kryptering - eventuelt om dette kan dekrypteres
# Registrere eventuell bruk av adresser
# For avlytting av telefonsamtaler er det òg viktig å lytte etter bakgrunnsstøy, andre stemmer, motorlyd og lignende

Under andre verdenskrig brukte USA sambandsfolk fra urfolka navajo og comanche som brukte egne stammespråk for å gjøre det vanskelig for Japan å gjøre seg nytte av informasjonen fra samtalene.
## Referanser
Elektronisk etterretning

**Elektronisk etterretning** (ELINT) er en disiplin innen signaletterretning som bruker elektroniske sensorer mot fiendens elektroniske utstrålinger som ikke er samband. Det kan være radar, bombesikter på fiendtlige fly eller bakke-til-luft missilsystemer. ELINT kan med dette for eksempel brukes til å identifisere skip uten AIS ved å sette sammen parametere på skipets mange radarer.

## Referanser
Oskar Svensson

**Oskar Svensson** (født 1995) er en svensk langrennsløper fra Falun som siden 2011/12-sesongen representerer Falun Borlänge SK. Han representerte tidligere Korsnäs IF SK.

Svensson gikk på Mora skigymnas fra 2011 til 2015. Han tok sølv i junior-VM i Val di Fiemme i 2014, og debuterte i verdenscupen 1. mars samme år. Hans første verdenscuppoeng tok han i Otepää 17. januar 2015.

Han fikk sin første topp ti-plassering i et verdenscuprenn da han kom på 7.-plass i sprinten i Oberstdorf i Tour de Ski 2016.

I VM 2025 i Trondheim tok han bronse på lagsprint klassisk der han gikk på Sveriges lag sammen med Edvin Anger.

## Referanser


## Eksterne lenker
*
MachoPsycho

**MachoPsycho** er en svensk-norsk låtskriverduo som består av Niklas «Nikey» Olovson og Robin Lynch. Olovson var født i Stenungsund, Sverige i 1976, og Lynch er født i Sandnessjøen samme år. Duoen er blant Sveriges mest suksessrike låtskrivere og musikkprodusenter og har solgt millioner av plater verden over.  De har samarbeidet med artister som P!nk, Cher, Justin Timberlake, Backstreet Boys, Jessica Simpson, Esmee Denters, Keith Urban og Ilse DeLange. De skrev også «I Feed You My Love» sammen med Karin Park. Sangen vant Melodi Grand Prix 2013 og kom på fjerdeplass i Eurovision Song Contest samme år.

## Bakgrunn
MachoPsycho holder til i Göteborg og fikk sitt gjennombrudd i 2007 da de var medkomponister og medprodusenter for P!nk-singelen «Stupid Girls». Kort tid etter startet de å skrive låter for artister som Backstreet Boys, Teddy Geiger og Natasha Bedingfield.

I 2008 produserte de ni sanger for Ilse DeLanges platinaalbum, *Incredible.* 

MachoPsycho deltok i Eurovision Song Contest 2013 da de komponerte Margaret Bergers «I Feed You My Love» sammen med Karin Park. De skrev også låten «Superman» som deltok i Romanias nasjonale konkurranse i 2015.

## Referanser


## Eksterne lenker
* Offisielt nettsted 
* FXpansion – Intervju
Big City

**Big City Music** er et norsk selskap som produserer og skriver sanger og musikkalbum. Selskapet eies av Joachim «Kleen» Alte og Tom Roger «Rumblin» Rogstad.

Big City er både et produksjonsselskap, platestudio og manager-selskap. I tillegg til låtskrivervirksomhet komponerer og produserer selskapet musikk for film og tv. Selskapet står bak flere suksessrike låter, blant annet «Haba Haba» med Stella Mwangi. Sangen vant Melodi Grand Prix 2011 og toppet VG-lista. Big City har jobbet med artister som Paperboys, Karpe Diem, Erik og Kriss og Sandra Lyng.

Big City har også levert låter til flere store plateartister i USA og Asia. Big City Music er en del av Genuine Music Group og drives Michael Mavrolas.

## Referanser
Topp 20 (Ottar «Big Hand» Johansen-album)

***Topp 20*** er et samlealbum med Ottar «Big Hand» Johansen. Albumet kom ut den 12. mai 2015.
## Sporliste
# «Swinging Doors Again» (Ottar Johansen), (*[[Passion & Trust]]*)
# «Ta deg tid med jenter» - Girls, Women, Ladies (Ed Bruce/Patsy Bruce/Asbjørn Berg/Stein Ove Berg), (*[[Rett fra hjertet (album)|Rett fra hjertet]]*)
# «Good Times» (Jeff Wasserman/Karl Aasland), (*[[Country Saloon]]*)
# «Slipp meg inn» (Asbjørn Krogtoft/Dag Bergersen), (*[[Hverdagshelter]]*)
# «Ol' Man River» (Danny Hogan/Ronny Scaife/Ottar Johansen), (*[[Hverdagshelter]]*)
# «Herr A, herr B, herr C» (Kai Eide/Arve Sigvaldsen), (*[[Hverdagshelter]]*)
# «På'n igjen» (Asbjørn Krogtoft/Ottar Johansen), (*[[Hverdagshelter]]*)
# «Mot ukjent sted» (Ian Tyson/Mikkel Aas), (*[[Countryfest 3]]*)
# «Hverdagshelten» (Arve Sigvaldsen/Ottar Johansen), (*[[Hverdagshelter]]*)
# «Tenk litt på barna» - Some Days Are Diamonds (Dick Feller/Arve Sigvaldsen), (*[[Countryfest 7]]*)
# «Luxury Girl» (Ottar Johansen), (*[[Countryfest 5]]*)
# «De beste timene» - Puttin' in a Little Overtime (Ben Peters/Arve Sigvaldsen), (*[[Hverdagshelter]]*)
# «Three Weeks On an Endless Highway» (Jeff Wasserman/Ottar Johansen), (*[[Country Saloon]]*)
# «Du ber om det selv» (Gunnar Jørstad/Herb Pedersen), (*[[Hverdagshelter]]*)
# «Fanden» (Ottar Johansen), (*[[Countryfest 5]]*)
# «Final Touch» (Kent Robbins), (*[[Roses For Sale]]*)
# «Sulisraggen» (Ottar Johansen), (*[[Good Ol’ Boys]]*)
# «Farvel Marie» (Ottar Johansen/Gunnar Jørstad), (*[[Good Ol’ Boys]]*)
# «Din siste dans» (Anita Skorgan/George Keller/Gunnar Jørstad), (*[[Hverdagshelter]]*)
# «Takk for at du er en venn» - Thank You for Being a Friend (Andrew Gold/Ottar Johansen), (*[[Hverdagshelter]]*)
Mikkel S. Eriksen

**Mikkel Storleer Eriksen** (født 1972) er en norsk musikkprodusent og låtskriver. I 1998 etablerte han musikkproduksjonsselskapet Stargate sammen med Tor Erik Hermansen og Hallgeir Rustan.

Som del av Stargate fikk Eriksen sitt gjennombrudd med det britiske bandet S Club 7. Han var med på å skrive og produsere «S Club Party» som ble nummer to på de britiske listene. Han skrev og produserte «Living My Life Without You», som Stig van Eijk vant Melodi Grand Prix med i 1999, og han var en av låtskriverne av Ylvis sin hit «The Fox» i 2013.

I 2005 flyttet han til New York sammen med Hermansen for å etablere seg på det amerikanske platemarkedet. Hermansen og Eriksens gjennombrudd i USA kom i 2006 med sangen «So Sick» for R&B-artisten Ne-Yo, en sang som ble nummer 1 både i USA og Storbritannia. Stargate samarbeidet også med Ne-Yo på album for artister som Beyoncé og Rihanna. StarGate har etablert seg som ettertraktede låtskrivere og produsenter. Sammen med Tor Erik Hermansen ble Eriksen nominert til Spellemannprisen 2017 i klassen årets produsent.

Eriksen bor i dag i New York sammen med kone og to barn.

## Referanser


## Eksterne lenker
* 
*  Diskografi på Rockipedia
Lars Andersson (låtskriver)

**Lars «Lasse» Göran Andersson**, også kalt **Lasse «Saltarö» Andersson** (født 4. januar 1963 i Köping) er en svensk musiker, låtskriver og musikkprodusent. Han er en av komponistene bak låten «High» som vant Melodi Grand Prix 2004. Han har også hatt musikalsk samarbeid med Thomas Ledin.

## Sanger
* «Håll mitt hjärta» skrevet i 1997 med Peter Hallström under navnet «Same Old Story», Den fikk tittelen «Håll mitt hjärta» på svensk. Låten framføres av Björn Skifs og lå 142 uker på Svensktoppen.
* «High», skrevet sammen med Thomas Thörnholm og Dan Attlerud. Framført av Knut Anders Sørum. Vant Melodi Grand Prix 2004 og kom på sisteplass i Eurovision Song Contest 2004.
* «Jag tror på människan», skrevet med Tommy Nilsson og Johan Stentorp Framført av Tommy Nilsson i Melodifestivalen 2007.
* «Natten tänder ljus på himlen», skrevet med Cecilia von Melen, julesang framført av Carina Jaarnek og Alfstarz, Jan Malmsjö og Christer Sjögren.
* «Piccadilly Circus», framført av Pernilla Wahlgren i Melodifestivalen i 1985. Ble nummer to.

## Referanser


## Eksterne lenker
* 
* 
*  Artister som deltar i Jönköping
Funny Girl (sang)

**«Funny Girl»** er en sang fra filmmusikalen *[[Funny Girl (film)|Funny Girl]]* fra 1968. Filmen er basert på musikalen *[[Funny Girl (musikal)|Funny Girl]]*, men «Funny Girl» var en av de nye sangene som Jule Styne og Bob Merrill skrev utelukkende for filmen. De ble nominert til Oscar for beste sang for denne låten under den 41. Oscar-utdelingen.

I filmen blir låten sunget av Fanny Brice (spilt av Barbra Streisand) når ektemannen Nicky Arnstein (spilt av Omar Sharif) blir fengslet for underslag. Låten erstattet «The Music That Makes Me Dance», som ble fremført i sceneversjonen. Sangen handler om ulempen med å være morsom.

## Coverversjoner
Sangeren Idina Menzel fremførte låten i første sesong av komedieserien *[[Glee]]*. I episoden «Theatricality» synger Shelby (Menzel) låten til korgruppen Vocal Adrenaline for å oppfordre dem til å bli mer teatralske. Seriens hovedfigur Rachel Berry (Lea Michele) spionerer på dem, og i løpet av sangen gjenkjenner hun morens stemme. Etter sangnummeret går Rachel til Shelby for å fortelle henne at hun er hennes datter. Menzel fremførte også låten i en mashup med «Don't Rain on My Parade» under konsertturneen Barefoot at the Symphony Tour i 2010 og 2011.

Diana Ross & The Supremes sang låten på musikkalbumet *[[Diana Ross & the Supremes Sing and Perform "Funny Girl"]]*, utgitt i 1968.

## Referanser


## Eksterne lenker
*
Morten Henriksen

**Morten Henriksen** (født 1963) er en norsk gitarist, låtskriver og musiker, med tilhørighet i Moss. Han er også kjent som *Morty Mortaroo* og *Nossie*. Han er en av låtskriverne bak «My Heart Goes Boom» som vant Melodi Grand Prix 2000.

Henriksen har vært initiativtaker og medlem i en rekke grupper og band, blant annet Caroline & The Treats, Cosmic Dropouts, Siste Dagers Helvete, Stroyers, The Dynamic Duo, The Joyful Tears, The Tip Toppers, The Twistaroos, The Vikings og The Yum Yums.

Henriksen har også vært gitarist i bandet The Jahn Teigen Experience som spiller Melodi Grand Prix-klassikere i rocket versjon.

## Referanser
Tus Airways

**Tus Airways** er et flyselskap som har hovedkontor på Kypros. Hovedbasen er på Larnaka internasjonale lufthavn. Det var det første kypriotiske flyselskap grunnlagt siden oppløsningen av Cyprus Airways i 2015. Flyselskapet ble etablert i juni 2015, og startet sine flyvninger fra Larnaca 14. februar 2016. Destinasjonene omfattet Israel, Hellas og Jordan.

## Historie
Tus Airways ble grunnlagt i 2015 av investorer fra Europa og USA. Flyselskapet startet sin virksomhet 14. februar 2016 med en Saab 340B fra Larnaca til Tel Aviv og Haifa i Israel. I juli 2016 fikk flyselskapet en ny Saab 2000 for å øke kapasiteten på sine ruter.

## Destinasjoner
Tus Airways opererer flyvninger til følgende destinasjoner:
; **Kypros**
* Larnaca – Larnaca internasjonale flyplass *Base*
* Paphos - Páfos internasjonale lufthavn
; **Hellas**
* Heraklion – Heraklion internasjonale lufthavn
* Kos – Kos flyplass *Sesongrute*
* Rhodos – Rhodos internasjonale flyplass 
* Samos – Samos internasjonale flyplass *Sesongrute*
; **Israel**
* Haifa – Haifa Airport 
* Tel Aviv – Ben Gurion Airport
; **Jordan**
* Amman - Queen Alia Airport (begynner 5. desember 2016)
## Flåte

Pr. november 2016 besto Tus Airways' flåte av følgende fly:

## Referanser
Tore Madsen

**Tore «Maddy» Madsen** (født 1964 i Fredrikstad) er en norsk musiker, låtskriver og tekstforfatter. Han har skrevet tekst til flere norske låter, blant annet «My Heart Goes Boom» som vant Melodi Grand Prix 2000.

Madsen har bakgrunn fra punkrock og har deltatt i flere band, blant annet Dollsquad, Firefox og Heyday! Han har også vært gitarist i bandet The Jahn Teigen Experience som spiller Melodi Grand Prix-klassikere i rocket versjon.

Han er broren til Per Sarin Madsen, kjent fra bandet Postgirobygget.

## Referanser
Storseleby

**Storseleby** (sørsamisk: *Jïjnjesovvene*) er en «småort» i Vilhelmina kommune i Västerbottens län. Det ligger ved Europavei 45 30&nbsp;km nord for byen Vilhelmina.

## Referanser
Tom-Steinar Hanssen

**Tom-Steinar Hanssen** er en norsk musiker og låtskriver. Han har blant annet skrevet låten «On My Own» som vant Melodi Grand Prix 2001. Sangen ble framført av Haldor Lægreid og endte sist i Eurovision Song Contest 2001.

Hanssen har hatt et tett musikalsk samarbeid med Ole Henrik Antonsen, og sammen har de produsert en rekke singler og album for norske artister som Maria Arredondo og Jan Werner Danielsen.

## Referanser


## Eksterne lenker
* Full diskografi på Rockipedia.no
Galdhøpiggen sommerskisenter

**Galdhøpiggen sommerskisenter** (populært kalt **Juvass**) er et alpinanlegg i nærheten av Juvasshytta i Lom i Innlandet. Skisenteret ligger på Vesljuvbreen og er Norges høyestliggende skisenter. Skisenteret er kun åpent i sommerhalvåret, vanligvis fra mai til slutten av oktober, men siden 2006 har skisenteret flere ganger måttet stenge i midten av sesongen på grunn av snømangel. Anlegget bruker i dag snøkanoner for å produsere snø gjennom vinteren for å supplere natursnøen.

Anlegget har ett 1400 meter lang T-krok-trekk, som gjør det til Norges lengste breskitrekk. Breen anlegget ligger på er omtrent 1400&nbsp;×&nbsp;1000 meter, og anlegget har en høydeforskjell på 350 meter. Anlegget er mye brukt av treningsgrupper.

Ved innkjørselen er det en kafeteria med 210 sitteplasser, og avdeling for utleie av utstyr. Juvasshytta ligger omtrent én kilometer fra baseområdet til skisenteret.

## Historie
I 1972 fikk Juvasshytta montert et 800 meter langt mobilt skitrekk på Vesljuvbreen. Dette var Nord-Europas lengste mobile skitrekk, og ga en fallhøyde på 250 meter. Allerede året etter ble det planlagt å forlenge trekket til 1200 meter, med en høydeforskjell på 270 meter.

Anlegget har siden 1985 blitt drevet av Per Vole, som da fikk konsesjon på drift av skitrekket. På det tidspunktet hadde trekket allerede blitt drevet av svensken Kjell Andrén i noen år, og anlegget besto av to mobile trekk, men i 1987 ble det oppført en 1000 meter lang T-krok-heis. Husene ved skisenteret er reist på påler som er boret ned i grunnen på grunn av permafrosten. Til sesongen i 2002 ble det bygget et nytt breskitrekk på 1400 meter.

## Referanser


## Eksterne lenker
*
Juvass

**Juvass** kan vise til:

* Galdhøpiggen sommerskisenter, som populært blir kalt Juvass
* Juvasshytta i Jotunheimen
* Juvvatnet (Lom) i nærheten av Juvasshytta
* Juvvasshøe
Glen (Jämtland)

**Glen** eller *Glens lappläger* (sørsamisk: *Klïere* eller *Glijre*) er et viste i Ovikens distrikt i Berg kommune som ligger i Arådalen i Oviksfjellene i Jämtland.

Glen fikk bilvei på slutten av 1950-tallet. Idag består vistet av tre familier, og stedet har en reinslakteplass. Området tilhører Tåssåsens sameby.

## Litteratur
* Johansson, Lajla; *Doft av näver och ene - samlade dikter* (om Glen och området däromkring), Gaaltije, Östersund, ISBN 91-631-2772-5
Charlie Airlines

**Charlie Airlines** er et flyselskap på Kypros. Charlie Airlines ble opprettet i 2016 etter at Cyprus Airways gikk konkurs. Charlie Airlines er et joint venture hvor det russiske flyselskap S7 er viktigste part. Det nye selskapet har sikret seg retten til å bruke det tidligere Cyprus Airways merkevare og planlegger å bruke dette med nytt logo og nytt «colour scheme». Det vil betjene europeiske ruter med to Airbus A319 fra S7. Russiske aksjonærer vil få 40% av aksjekapitalen, mens utenlandske investorer vil få en kontrollerende  60% of the airline, for å møte EASAs krav. Det er forventet at selskapet vil få driftstillatelse i 2016 og starte operasjoner senere.
## Eksterne lenker
*Mer om Charlie https://centreforaviation.com/profiles/airlines/charlie-airlines
Alice Foccroulle

**Alice Foccroulle** (født 1985) er en belgisk sopran.

Alice Foccroulle er datter av den kjente belgiske organisten Bernard Foccroulle. Hun begynte å synge i svært ung alder, og var med i  barnekoret til Brussels operahus fra sjuårsalderen.

Etter to år studier i kunsthistorie og musikkvitenskap ved universitetet i Brussel, begynte hun i 2005 ved musikkhøyskolen i Köln der hun studerte med Joseph Protschka og senere med Christoph Prégardien. Hun avla sin diplomeksamen i 2011.

Fra 2010/2011 har Alice Foccroulle sunget i *[[Collegium Vocale Gent]]* under Philippe Herreweghes ledelse. Hun er også sopran i ensembelet *L'Autre mOnde*, som hun dannet sammen med seks instrumentalmusikere hun ble kjent med i Tyskland. Med dette ensembelet oppfører hun musikk som spenner fra barokk til samtidsmusikk.

Alice Foccroulle er influert av de belgiske sopranene Greta De Reyghere og Sophie Karthäuser, og ellers Bernarda Fink og Susan Chilcott.

## Diskografi i utvalg
* 2015: Johann Hermann Schein: *Ich will schweigen*, ensembelet InAlto under ledelse av Lambert Colson. Med Alice Foccroulle, Béatrice Mayo-Felip og Reinoud Van Mechelen
* 2016:  Antonio Bertali: *La Maddelena*, ensembelet *Scherzi Musicali* under ledelse av Nicolas Achten. Med Deborah Cachet, Alice Foccroulle, Luciana Mancini, Reinoud Van Mechelen, David Szigedvari.
* 2016 : *Schütz & His Legacy* Alice Foccroulle og ensembelet *InAlto* under ledelse av Lambert Colson

## Referanser


## Kilder
* Presentasjon av Alice Foccroulle , ensemblet *l'Autre mOndes* websider

## Eksterne lenker
*
Yngve Mathisen

**Yngve Urskar Mathisen** (født 1955) er en norsk trommeslager og kunstmaler.

Han var tidligere medlem av Stavanger bandene Beautiful Destruction (Andrew Lovett Band), Midnight Ramblers «a Rolling Stones tribute band» og Magne Høyland Band (The Dickensband). Han har også vært medlem i disse bandene: Tidemans Blue som har utgitt albumet «Terje Vigen i Rock, Beat & Blues», Petes Party, Faith By Works, tributebandet Lord of the Strings (en hyllest til Jimi Hendrix), Green Turn Blue og Saker Og Ting. Nå er han medlem i bandet DRAW som er ledet av Ingve Hjalmar Sandvold som lager både tekst og musikk. Før det hadde han spilt i Bodø-bandene Shortwave Band, Jonas Withner, Charlie og Klåz som var deltakere i NM i Rock 1980.

Som kunstmaler deltok han med to av sine litografiske bilder i Vestlandsutstillingen 2019 - «Vi er stedene». Bildene ble utstilt i Ålesund på Jugenstilsenteret & KUBE, Haugesund Billedgalleri, Kunsthuset Kabuso i Øystese, Kunsthall i Stavanger, Sunnfjord Kunstlag i Førde og Kunstgarasjen i Bergen. Han har hatt to separatutstillinger i Rogaland, en i Stavanger hos nedlagte Skjenkestuen og en hos MingarWalker Glassblåseri på Nærbø.

## Diskografi

### Beautiful Destruction - The Andrew Lovett Band
* *The First One - Beautifull Destruction* (1992)
* *Soul Hunter* (1996)
* *Just One Drink* (1996)
* *The Birmingham Sessions* (2009)
**The Best Of - Dobbel vinyl plate (2019)*

### Midnight Ramblers
* Demo For Sale (2002)

### Magne Høyland Band - Dickensbandet
* *[[I "Live" på Dickens]]* (1995)
* *Just Another Sunday* (1998)

### Saker & Ting
* *Rosa Champagne* (1995)

### Tidemans Blue
* *Henrik Ibsen´s Terje Vigen i Rock, Beat & Blues* (2006)

### Deltar på disse samlealbumer

* Samlealbum av Norske artister som en hyllest til The Rolling Stones: Perfectly Stoned (1995)
* Samlealbum av Rogalands artister: Takk Ska Du Ha (1996)

## Referanser
Frankrike under Sommer-OL for ungdom 2014

**[[Frankrike]]** deltok i Sommer-OL for ungdom 2014 i Nanjing i Kina i perioden 16.–28. august. Troppen bestod av 82 utøvere som deltok i 22 ulike idrettsgrener.

## Medaljer

## Medaljevinnere

## Referanser


## Eksterne lenker
Verdenscupen i alpint 2016/17 — Slalåm menn — Wengen

**Slalåmrennet i Wengen i [[Verdenscupen i alpint 2016/17]]** ble arrangert i Wengen gikk søndag 15. januar i flott vintervær etter at lørdagens utforrenn ble avlyst grunnet uvær.
## Resultater

## Bildegalleri

Fil:Felix Neureuther i Wengen.jpg|Felix Neureuther
Fil:Henrik Kristoffersen i Wengen.jpg|Henrik Kristoffersen
Fil:Julien Lizeroux i Wengen.jpg|Julien Lizeroux
Fil:Hovedtribunen i Wengen.jpg|Hovedtribunen
Fil:Tilskuere i Wengen.jpg|Tilskuere


## Eksterne lenker
Offisiell resultatside
Āgama (buddhisme)

**Āgama** (sanskrit og pali) betyr «hellig tekst» eller «hellig skrift» og er en samling av tidlige buddhistiske tekster. I palikanonen til Theravadaskolen er Sutta pitaka inndelt i fem āgamas, men skolen bruker i stedet benevelsen  nikāya.

Andre skoler som Sarvastivada, Dharmaguptaka, med flere, hadde sine egne āgamas. Deler av disse er bevart i kinesiske oversettelse, i tibetanske oversettelser, og på sanskrit.

## Referanser
Silver Mine Hill

**Silver Mine Hill** er en hoppbakke i Eau Claire i Wisconsin, USA. Den ligger vest for Chippewa River, ca. 8&nbsp;km sørvest for Eau Claire by, og er eid av Flying Eagles Ski Club (Eau Claire Ski Club). Bakken har K-punkt 85 meter og bakkestørrelse 95 meter. Bakken hadde USAs nasjonale hoppmesterskap i 1970 og 1980, og normalbakkemesterskapet i 1983 og 1990, og har også hatt enkelte internasjonale renn.

Eau Claires første større hoppbakke ble åpnet i 1950 og lå ved det som i dag (2017) er Sacred Heart-sykehuset. Den bar navnet Hendrickson Hill, oppkalt etter skihopperen Jimmy Hendrickson, som omkom etter et fall i Cary Hill, Illinois i 1948. Tårnet i denne bakken hadde for øvrig stått to andre steder tidligere, først ved Ogden Dunes, Indiana fra 1927 til 1936, så i Rockford, Illinois. K61-bakken ble i 1968 erstattet av en ny hoppbakke utenfor byen. Nye Silver Mine Hill med størrelse K70 ble tatt i bruk i 1969. Den ble senere utvidet til K87. Ved siste ombygging og modernisering i 2012 ble bakkeprofilen justert og K-punkt redusert til K85.

Siste bakkerekord i Hendrickson Hill var 207 fot (63 meter), satt av Bjørn Wirkola (Norge) i 1968. Første anerkjente rekord i Silver Mine Hill hadde Bill Bakke (USA) med 251 fot (76,5 meter). Foran ombyggingen i 2012 var bakkerekorden 327 fot (99,5 m), ved Ben Loomis (USA) 21. januar 2012. Etter ombyggingen har Miha Kveder (Slovenia) vært lengst med 96 meter 18. januar 2014.

I tillegg til Silver Mine Hill har Flying Eagles Ski Club også et anlegg med flere mindre hoppbakker i Mount Washington, nærmere Eau Claire by.

## Referanser
Joseph Goebbels’ regjering

**Josef Goebbels' regjering** ble oppnevnt av Adolf Hitler i hans politiske testament av 30. april 1945. I tillegg til regjeringen oppnevnte Hitler admiral Karl Dönitz som rikspresident. Regjeringen ble kortlivet, og etterfulgt allerede 2. mai 1945 av Flensburg-regjeringen. Dette skyldtes blant annet at Josef Goebbels tok sitt eget liv 1. mai og Martin Bormann det samme, dagen etter.

## Referanser
Danevirke Museum

**Danevirke Museum** (tysk *Danewerkmuseum*)  er et museum i grenseland mellom Danmark og Tyskland. Museet ligger ca seks kilometer sørvest for byen Schleswig i den tyske delstaten Schleswig-Holstein. Museet viser dels historien til forsvarsvollen Danevirkes, dels Sydslesvigs historie  fra 1864 til i dag. Museet åpnet i 1990.

## Museet
Danevirke Museum har sine lokaler i den gamle Danevirkegården fra 1836. Gården ligger ved det som danskene kaller Hærveien og som tyskere kaller Okseveien, og som her passerte gjennom den danske forsvarsvollen Danevirke. I husets to etasjer og et tilbygget anneks vises Danevirkes historikk fra vikingtiden fram til den Dansk-tyske krigen (1864). Overetasjen er egnet til Sydslesvigs historikk fra 1864 til i dag. Museets utstillingstekster er på dansk og tysk. Museet samarbeider med museene  i Hedeby og Gottorp. Danevirke Museum besøkes årlig av cirka  personer, det eies og drives av *Südschleswigscher Verein* (dansk *Sydslesvigsk Forening*) med sete i Flensburg.

## Interiørbilder

Danewerk Museum sept 2014e.jpg|Bunnetasjens utstillingssal
Danewerk Museum sept 2014b.jpg|«Danevirke i 1864 - En forgæves utbygning»
Danewerk Museum sept 2014a.jpg|Rekonstruksjon av en del av skanse 14
Danewerk Museum sept 2014d.jpg|Utstillingssal


## Arkeologisk park
I tilslutning til museet ligger en arkeologisk park som blant annet inneholder Danevirkes hovedvoll med restene etter ”Valdemarsmuren”. Den opprinnelig cirka fire kilometer lange og fem meter høye Valdemarsmuren ble bygd omkring 1170 under Valdemar den store. På sin tid var det den sterkeste festningen nord for Alpene. Etter en kort spasertur når man «Skans 14», en av 27 skanser som ble anlagt i samband med den dansk-tyske krigen i 1864. Direkte inntil museet ble det i perioden 2009-2014 utført arkeologiske utgrävningar av danske og tyske arkeologer. Blant annet fant man hovedporten i vollen, hvor Hærveien passerte og som ble kalt «Wieglesdor». En fikk også bekreftet teorier om at Danevirke allerede eksisterte på 400-tallet.

## Parken

Fil:Danewerk Museum vall 2014b.jpg|Valdemarsmuren
Fil:Danewerk Museum vall 2014c.jpg|Valdemarsmuren, detalj
Fil:Danewerk Museum vall 2014a.jpg|Pågående utgravninger ved Wieglesdor (sept. 2014)
Fil:Thyraburg.jpg|Skanse 14 fra 1864


## Se også

* Hærveien
* Hedeby
* Vikingmuseet i Hedeby

## Eksterne lenker
* 
* Dannevirke hos Grænseforeningen, Besøkt 1. juni 2015
* Dannevirke Museum , Besøkt 1. juni 2015
Guro Gjellestad

**Guro Else Gjellestad** (født 11. august 1914 i Bergen, død 11. januar 1972) var en norsk fysiker og dosent ved Universitetet i Bergen.

Guro Gjellestad var datter av overrettssakfører Axel Severin Gjellestad (1881–1932) og Thinka Marie Mathiesen. Hun var elev ved Schnitlers handelsskole i Bergen og arbeidet som kontordame for et forsikringsselskap fra 1933 til 1942. I 1939 tok hun *[[examen artium]]* og begynte senere å studere ved Universitetet i Oslo, hvor hun ble *[[cand. real.]]* i 1950. Fra 1951 til 1954 studerte hun i USA med et Fulbright-stipend, før hun vendte tilbake til Oslo som universitetsstipendiat i kosmisk magnetisme og magnetohydrodynamikk. I 1955 ble hun amanuensis ved Magnetisk byrå ved Universitetet i Bergen, og var dosent i jordmagnetisme og kosmisk fysikk fra 1959. Fra 1961 styrte hun det magnetiske observatoriet på Dombås.

I 1964 sørget hun for at den sovjetiske kosmonauten Jurij Gagarin besøkte Geofysisk institutt i Bergen.

## Litteratur
* *Studentene fra 1939*. Oslo, 1964

## Eksterne lenker
* «Guro Gjellestad», UiB
The Nordic Rumble

**The Nordic Rumble** var en boksekamp i Oslo Spektrum mellom Cecilia Brækhus fra Norge og Klara Svensson fra Sverige. Kampen ble vunnet av Brækhus.

Dette var Brækhus' andre boksekamp på norsk jord etter opphevelsen av lov om forbud mot profesjonell boksing og endringen av knockoutloven.

Kampen ble utsatt til 24. februar 2017 etter at Brækhus fikk influensa og ikke besto den medisinske testen før det opprinnelige oppgjøret 28. januar.

Kevin Melhus, Aleksander Hagen, Kai Robin Havnaa og Tim-Robin Lihaug bokset egne kamper før stevnet ble avsluttet med det nordiske oppgjøret mellom Brækhus og Svensson. Den amerikanske bokseannonsøren Michael Buffer, mannen bak ropet «*Let's get ready to rumble*», annonserte oppgjøret.

## Se også
* The Homecoming

## Referanser


## Eksterne lenker
* ''The Nordic Rumble''  hos Oslo Spektrum
* ''The Nordic Rumble''  hos Viasat 4
Dick James

**Dick James** (født 12. desember 1920, død 1. februar 1986), født **Leon Isaac Vapnick** i Londons østkant, var en britisk musikkutgiver og sanger. Sammen med sin sønn Stephen grunnla han DJM plateselskap og innspillingsstudio. Han er kanskje mest kjent for dannelsen av Northern Songs, utgiveren av The Beatles' musikk sammen med Brian Epstein.

## Karriere
James sang med forskjellige band tidlig i tenårene, og da han var 17, var han en etablert vokalist ved Cricklewood Palais. Han ble etter hver med i bandet til Henry Hall, og gjorde sinn første radioopptreden i 1940. To år senere ble han med i den britiske hæren. Etter andre verdenskrig fortsatte han å synge i flere band, deriblant The Stargazers. Han hadde også flere kjenningsmelodier på samvittigheten, inkludert The Adventures of Robin Hood og The Buccaneers, begge fra 1950-tallet.

James var venn av George Martin, og Martin anbefalte ham til Brian Epstein. Epstein og James dannet deretter Northern Songs. De hadde først rettighetene til samtlige Beatles-sanger, men George Harrison og Ringo Starr trakk seg i 1968. Både Harrison, som ga ut sangen «Only a Northern Song», Starr og etter hvert John Lennon og Paul McCartney ble svært misfornøyde med James, spesielt etter at han solgte sin del av Northern Songs uten å tilby dem å kjøpe den.

James oppdaget også da ukjente Reg Dwight og hans låtskriver Bernie Taupin etter at Dicks sønn Stephen oppdaget at de brukte studio uten tillatelse. Det var James' sønn Stephen som fikk Dwight til å skifte navn til Elton John. John brukte DJM Records fram til 1976, da han byttet plateselskap. 

James døde av hjerteinfarkt den 1. februar 1986, 65 år gammel.

## Referanser


## Eksterne lenker
* 
* 
*'Robin Hood' song connections hjemmeside
*The Beatles' Song Rights - en god, men noe utdatert side om rettighetene til The Beatles' sanger.
*Dick James - Beatles Bible
Yanni Alexis Mardas

**Yanni Alexis Mardas** (gresk Αλέξης Μάρδας, født 2. mai 1942 i Athen, død 13. januar 2017 i Kolonaki), også kjent som **Magic Alex**, var en gresk elektroingeniør mest kjent for sin nære kontakt med medlemmene i The Beatles. Kallenavnet fikk han av John Lennon da han var involvert med gruppen mellom 1965 og 1969. Han var kjent for å love bandmedlemmene elektroniske gjenstander som «minnetelefonen» og «den komponerende skrivemaskin», Mardas hadde også lovet The Beatles, som måtte jobbe med en 4-båndsopptaker, en 72-bånds opptaker.  Ifølge  Martin hadde Alex gjentatte ganger kritisert Abbey Road Studios og trollbundet medlemmene med ideer, som en sonisk vegg, men da han hadde fått som oppdrag å sette opp et nytt studio til Apple Records, gikk det hele over styr, og Martin og Geoff Emerick måtte hjelpe til.

Mardas var selv skeptisk til The Beatles' tur til India, muligens fordi han mislikte at Maharishi Yogi hadde så stor innflytelse på bandmedlemmene.

Cynthia Lennon opplevde Mardas som svært innpåsliten og manipulatorisk, og hun opplevde at han prøvde å kysse henne først, for så å følge etter henne til Italia og fortelle henne at John Lennon hadde bestemt seg for å skille seg fra henne og ta sønnen fra henne.

## Referanser


## Eksterne lenker
* 
*
Christian Greger Strøm

**Christian Greger Strøm** (født 4. desember 1971) er en norsk skuespiller. Han er utdannet ved Arts Educational Drama School i London. 

Strøm har arbeidet ved The Cherub Company i London, Riksteatret, Haugesund Teater, Teatret Vårt i Molde, Oslo Nye Teater, Nationaltheatret og Kruttårnteatret i Stavern. Han har gjort flere film og TV-opptredener. Han arbeider også som stemmeskuespiller i reklamefilmer og tegnefilmer. 

I 2008 ble han nominert til Heddaprisen i klassen for beste mannlige birolle for rollen som Leone i *[[Volpone]]* av Ben Jonson, i regi av Runar Hodne.

Fra 2013 til 2023 hadde han en fast birolle som Jernia-ekspeditøren «Kevin» i NRK-serien *[[Side om side]]*.

## Referanser



## Eksterne lenker
Vitas

**Vitalij Vladasovitsj Gratsjov** (født 19. februar 1979 i Daugavpils, Den latviske sosialistiske sovjetrepublikk), bedre kjent under sitt scenenavn **Vitas** er en ukrainsk popsanger, komponist og skuespiller. Han er vokst opp i Odessa. 

Vitas' musikk har elementer av techno, dance, opera m.m. hvori han kombinerer særegen vokalisering med et ekstravagant billedspråk. Han designer sine egne scenekostymer.

## Referanser


## Eksterne lenker
* 
* 
* 
* 
* 7th Element (2002), youtube.com
Den femte Beatle

Begrepet «Den femte Beatle» er et begrep som er brukt av pressen, eksperter og en rekke andre om personer som var nært knyttet til The Beatles. De færreste av disse betegnelsne kom fra medlemmene selv.

## The Beatles' bruk av uttrykket
Da de var aktive, brukte ikke medlemmene uttrykket mer enn én gang, da George Harrison spøkefullt sa at den amerikanske DJ-en Murray the K var den femte Beatle. De andre brukte ikke betegnelsen da. Etter at bandet ble oppløst, har Paul McCartney gitt denne betegnelsen til både Brian Epstein og George Martin. Harrison mente at Taylor og Neil Aspinall var de eneste to som fortjente kallenavnet. 

## Musikere og andre nært knyttet til bandet
Første gang navnet The Beatles dukket opp var i 1960. Om man ser på alle som var medlemmer - som vi har navn på - blir det sju artister som var med i The Beatles før de ble kjent og en som stand-in etter at de ble kjent:
Stuart Sutcliffe – bass, vokal (1959–1960), Tommy Moore – trommer (1960), Johnny Hutchinson - trommer (1960, 1962), Cliff Roberts - trommer  (mai 1960), Pete Best – trommer, vokal (1960–1962), Chas Newby – bass (1960–1961), Norman Chapman – trommer (1960) og Jimmie Nicol – trommer (1964).
Av disse er det særlig Stuart Sutcliffe, Pete Best og i noen grad Jimmie Nicol som er kalt den femte beatle.

I tillegg til disse, er også andre artister blitt nevnt, som Billy Preston, som hjalp til på sanger som Get Back. Det eksisterer flere lister som opererer med en rekke andre navn:
* Eric Clapton
* Yoko Ono
* Klaus Voorman, delansvarlig for Beatles-sveisen og designer av Revolver-albumet.
* Tony Sheridan, artist de samarbeidet mye med i Hamburg
* Eric Griffiths, fra The Quarrymen
* Astrid Kirchherr, fotografen som fikk dem til å skifte hårsveis og tok bilder av dem
* Bruno Koschmider, klubbeier som fikk The Beatles til Hamburg
* Mal Evans, håndlanger og venn av bandet.
* Peter Shotton, fra The Quarrymen
* Andy White, studiotrommespiller som ble brukt på singelen «Love Me Do»
* Ravi Shankar
* Geoff Emerick, studiotekniker fra og med Revolver, delansvarlig for lyden som bandet skapte.
* Richard Lester, regissør på to av filmene til The Beatles.

## Andre
Begrepet er blitt brukt ofte, også om de som helt klart ikke har noe med bandet å gjøre, inkludert
* George Best
* Jimmy Tarbuck, engelsk komiker

## Referanser
Sutraen om det gyldne lyset

**Sutraen om det gyldne lyset** (devanagari: सुवर्णप्रभासोत्तमसूत्रेन्द्रराज, sanskrit: *Suvarṇaprabhāsottamasūtrendrarājaḥ*, gammeluigurisk: *Altun Yaruq*) er en mahayanabuddhistisk tekst. Dens fulle tittel på sanskrit, kan oversettes med «den suverene kongen av sutraer, det sublime, gyldne lys».

Sutraen ble oversatt flere ganger til kinesisk og senere til tibetansk og andre språk.

## Litteratur
* Bagchi, S. ed. (1967). Suvarṇaprabhāsasūtram, Darbhanga: The Mithila Institute. Digital Sanskrit Buddhist Canon.
* Tyomkin E. (1995).  Unique Sanskrit Fragments of the “Sutra of Golden Light” in the manuscript collection of St Petersburg Branch of the Institute of Oriental Studies, Russian Academy of Sciences, Manuscripta Orientalia. Vol. 1, (1), 29-38.
Tilleggslappeloven

**Tilleggslappeloven**, egentlig **Lov indeholdende Tillægsbestemmelser angaaende Lapperne og Rensdyrdriften inden de søndenfor Finmarkens Amt liggende Landsdele**, av 25. juli 1897 var en norsk lov som regulerte samisk reindrift i det meste av landet. Loven videreførte og forsterket bestemmelser i Felleslappeloven av 1883, som gjaldt både for Sverige og Norge.

Loven slo fast at reindrift utenfor reinbeitedistrikt bare var tillatt dersom grunneierne ga tillatelse, og den ga hjemmel for å innføre generelt forbud mot reindrift uten at reindriftssamene hadde noe krav på erstatning for de beiteområdene de dermed ble hindret i å bruke. Bakgrunnen for dette var at myndighetene anså hensynet til jordbruket som så viktig at man kunne legge til rette for det på bekostning av samenes reindrift. Denne prioriteringen av landbruk framfor samisk reindrift har blitt karakterisert som sosialdarwinisme.

«Bestemmelsene i Felleslappeloven om at reindriftssamene skulle tilvises nye beiteområder dersom reindriften i et område ble forbudt av hensyn til jordbruket, ble fjernet. I stedet kunne nå enkeltkommuner forby all reindrift innenfor kommunens grenser. 33 kommuner i Sør-Norge ble stengt for reindrift ved kongelig resolusjon mellom 1899 og 1915.» Konsekvensene ble at reindriften i Trollheimen og på Gauldalsvidda opphørte, og at ekspansjon sørover i Østerdalen ble stoppet.

## Reindriftslovenes historie
Lovreguleringen av reindriften i Norge skjer i flere faser:  
* Felleslappeloven av 1883 etablerer reinbeitedistrikt i Troms
* *Lov om forskjellige Forhold vedkommende Fjeldfinnerne i Finmarkens Amt* av 1888 regulerte interne forhold i reindriften i Finnmark
* Lappekommisjonen av 1889 kom med forslag til inndeling av reinbeitedistrikt i Hedmark, Sør-Trøndelag og Nord-Trøndelag
* Lappekommisjonen av 1892 kom med forslag til inndeling av reinbeitedistrikt i Nordland
* Tilleggslappeloven regulerte forholdet mellom de fastboende og flyttsamene, og hadde til dels strengere regler enn Felleslappeloven.
* Lov om reindriften av 1933 var den første loven som gjaldt for hele landet
* Lov om reindriften av 1978 etablerte Statens reindriftsforvaltning
I tillegg til disse lovene finnes reinbeitekonvensjoner mellom Norge og Sverige og mellom Norge og Finland, og enkelte mindre lover som regulerte detaljer og avgrensede områder.
## Referanser
Derek Taylor

**Derek Taylor** (født 7. mai 1932 i Liverpool, død 8. september 1997 i Sudbury i Babergh i Suffolk) var en britisk journalist. Han er mest kjent for å ha været The Beatles' pressesjef. Taylor skulle egentlig komme med en brutal kritikk av en konsert med The Beatles, men i stedet ble Taylor svært begeistret, og skrev rosende kritikk. Kort tid etter samarbeidet han med George Harrison om å skrive en spalte, og etter hvert ble han pressesjef for bandet, særlig etter at Brian Epstein insisterte. Harrison mente at Taylor og Neil Aspinall var de eneste to som fortjente kallenavnet Den femte Beatle.

## Referanser


## Eksterne lenker
*
Allround-NM på skøyter 1965 for damer

**Allround-NM på skøyter 1965 for damer** ble avholdt 30. og 31. januar 1965 i Lystlunden, Horten. Arrangør var Hortens Skøiteklub. Det ble også arrangert det tredje offisielle Junior-NM for damer samtidig.

Norgesmestere ble Sigrid Sundby, Arbeidernes SK for kvinner senior, og Lisbeth Berg, Oslo IL ble mester for kvinner junior.

## Sammenlagt senior

## Sammenlagt junior

## Kilder
* 
* 
* 
* 

## Eksterne lenker
* 
*
Jevgenij Opytov

**Jevgenij Jurjevitsj Opytov** (russisk: , født 29. desember 1971) er en russisk-kanadisk bandyspiller. Han spiller for Høvik i den norske eliteserien.

Opytov er oppvokst i Sverdlovsk i Sovjetunionen, og debuterte på seniornivå allerede som 15-åring. Han gikk fra det russiske mesterlaget Zenith Sverdlovsk til svenske Ale-Surte i 1994, og ble i den svenske klubben frem til han gikk til norske Stabæk i 1998. I løpet av tre sesonger i Stabæk vant han tre norgesmesterskap og scoret 120 seriemål, og han ble kåret til årets spiller i norsk bandy både i 1999 og 2000.

Våren 2001 flyttet Opytov til Canada for å studere, og han ble også kanadisk statsborger under oppholdet. Han kom tilbake til Stabæk før 2009/10-sesongen, før han gikk til Høvik før 2010/11-sesongen. Opytov er pr. 2016/17 fortsatt aktiv på eliteserienivå i en alder av 45 år.

Opytov har landskamper både for det russiske og det kanadiske landslaget.

## Referanser
Verdenscupen i hurtigløp på skøyter 2016/17 – Verdenscup 3 – 3000 meter kvinner

**[[Verdenscupen på skøyter|Verdenscup]] runde nummer tre i [[Verdenscupen i hurtigløp på skøyter 2016/17|sesongen 2016/17]] i [[hurtigløp på skøyter]] for kvinner på  meter** i Ispalasset Alau i Astana, Kasakhstan fredag den 2. desember 2016.

Distansen ble vunnet av tsjekkiske Martina Sáblíková på 4.02,90 ny banerekord foran russiske Anna Jurakova på andreplass og japanske Miho Takagi på tredjeplass. Gruppe B ble vunnet av nederlandske Linda de Vries på 4.05,69 foran russiske Olga Graf på andreplass og tyske Stephanie Beckert på tredjeplass.

## Medaljevinnere

## Resultater

## Funksjonærer
* Overdommer var Bjørn Pettersen, Norge.
** Starter var Jan Zwier, Nederland for gruppe A og Jevgenij Bojarskij, Russland for gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
;For  meter
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater på gruppe A og for gruppe B på www.ISU.html.infostradasports.com
* Resultater på www.SpeedSkatingStats.com (Engelsk) og på www.SchaatsStatistieken.nl (Nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
GeT RiGhT

**Christopher Alesund** (født 29. mai 1990), bedre kjent som hans alias **GeT_RiGhT**, er en svensk profesjonell *Counter-Strike-*spiller. Han er medlem av laget Ninjas In Pyjamas (NiP). Han regnes som en av de beste *Counter-Strike*-spillerne i historien. Han begynte å spille profesjonelt i 2007. Alesund har tidligere vært medlem av lagene SK Gaming, Fnatic, og Begrip.

GeT_RiGhT er ansett for å være en av de beste Counter-Strike-spillere gjennom tidene i alle versjonene av spillet. Han er kjent for å holde et jevnt høyt nivå, hans evne til å holde hodet kaldt i clutch- og stressende situasjoner, og for å ha popularisert rollen som "lurker" blant profesjonelle spillere. HLTV.org vurderte ham som årets beste spiller i 2014.

## Referanser
Kow Otani

er en japansk komponist. Han har komponert musikk for anime, film og videospill. Han er best kjent for å ha komponert musikken til flere *[[Gamera]]*-filmer, *[[Godzilla, Mothra and King Ghidorah: Giant Monsters All-Out Attack]]* og videospillet *[[Shadow of the Colossus]]*.

## Referanser


## Eksterne lenker
* 
*
Mimosybra

* Se Systematisk inndeling

***Mimosybra*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, oftest nokså blanke, mørkt brunlige trebukker. Dekkvingene har gjerne gulaktige flekker. Antennene er oftest litt lengre enn kroppen. Pronotum er sylindrisk til svakt tønneformet, uten tenner på sidene. Dekkvingene har litt rundede sider og ender gjerne i en tann.

## Levevis
Larvene lever i død ved.

## Utbredelse
Slekten er utbredt fra Laos og Vest-Malaysia i vest til Salomonøyene i øst, sør til Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apomecynini J. Thomson, 1860
******** Slekten *Mimosybra* Breuning, 1939
********* *[[Mimosybra affinis]]* Breuning, 1966
********* *[[Mimosybra albosignata]]* Breuning, 1982
********* *[[Mimosybra albovenosa]]* Breuning, 1960
********* *[[Mimosybra alternans]]* Breuning, 1973
********* *[[Mimosybra baloghi]]* Breuning, 1975
********* *[[Mimosybra basigranosa]]* Breuning, 1939
********* *[[Mimosybra bimaculata]]* Breuning, 1973
********* *[[Mimosybra bipunctata]]* Breuning, 1951
********* *[[Mimosybra carinipennis]]* Breuning, 1940
********* *[[Mimosybra continentalis]]* Breuning, 1961
********* *[[Mimosybra discreta]]* (Pascoe, 1865)
********* *[[Mimosybra fergussoni]]* Breuning, 1970
********* *[[Mimosybra flavomaculata]]* Breuning, 1964
********* *[[Mimosybra gebeensis]]* Breuning, 1961
********* *[[Mimosybra giloloensis]]* Breuning, 1962
********* *[[Mimosybra kaszabi]]* Breuning, 1975
********* *[[Mimosybra laevicollis]]* Breuning, 1939
********* *[[Mimosybra latefasciata]]* Breuning, 1963
********* *[[Mimosybra mediomaculata]]* Breuning, 1939
********* *[[Mimosybra negrosensis]]* Breuning, 1970
********* *[[Mimosybra paraspinipennis]]* Breuning, 1977
********* *[[Mimosybra postlineata]]* Hüdepohl, 1995
********* *[[Mimosybra salomonum]]* Breuning, 1939
********* *[[Mimosybra samarensis]]* Breuning, 1970
********* *[[Mimosybra schultzei]]* (Breuning, 1966)
********* *[[Mimosybra similis]]* Breuning, 1975
********* *[[Mimosybra spinipennis]]* Breuning, 1975
********* *[[Mimosybra surigaonis]]* (Heller, 1924)
********* *[[Mimosybra triguttata]]* (Aurivillius, 1927)
********* *[[Mimosybra trimaculata]]* Breuning, 1953
********* *[[Mimosybra uniformis]]* Breuning, 1940

## Kilder
* Liste over slektene
* Katalog over amerikanske slekter

## Eksterne lenker
* Bildegalleri 
* 
*